

2024. gada 30. maijā

**Ghetto Games dalībnieki varēs braukt vilcienā ar 50% atlaidi**

**Laikā līdz 31. augustam dažādās Latvijas pilsētās norisināsies Latvijas lielākās ielu un sporta kustības Ghetto Games organizēti pasākumi. Lai veicinātu sacensību dalībnieku daudzveidīgāku nokļūšanu uz pasākumu norises vietām un atpakaļ, Ghetto Games dalībniekiem, uzrādot personalizētu licenci, noteiktos datumos būs pieejama 50% atlaide viena brauciena vilciena biļetēm.**

Uz pusi lētāk viena brauciena vilciena biļetes Ghetto Games dalībniekiem, uzrādot personalizētu licenci, būs pieejamas šādos datumos ar biļetē norādītu šādu pieturu:

2. jūnijs – Ogre

6. – 7. jūlijs – Krustpils

27. – 28. jūlijs – Valmiera

Sloka (datums tiks precizēts)

Vilciena biļetes ar atlaidi šajos datumos varēs iegādāties www.vivi.lv tīmekļvietnē un mobilajā lietotnē “Vivi Latvija”, izvēloties biļešu veidu “Ghetto Games dalībnieks”, kā arī biļešu kasēs. Tāpat biļetes ar 50% atlaidi varēs iegādāties arī pie konduktora kontroliera gadījumos, kad kase ir slēgta. Ja pasažieris kopā ar elektroniski iegādātu biļeti ar atlaidi konduktoram kontrolierim nespēs uzrādīt Ghetto Games personalizētu licenci, viņam vilcienā būs jāveic samaksa 50% apmērā no biļetes pilnas cenas.

Atlaide viena brauciena vilciena biļetēm tiks piemērota visam maršrutam neatkarīgi, no kuras Latvijas vietas un ar kādu pārsēšanos sportists dodas. Vienlaikus atlaide neattieksies uz vienoto biļeti pārvadājumos ar autobusu, piemēram, no Aizkraukles stacijas uz Aizkraukles autoostu.

Vairāk par Ghetto Games biedrības organizētajiem pasākumiem uzzini [šeit](https://ghetto.lv/lv/).

“Vivi” ir vilciena pasažieru pārvadājumu zīmols, kas pieder AS “Pasažieru vilciens”.

AS “Pasažieru vilciens” veic vilciena pasažieru pārvadājumus ar zīmolu “Vivi”, sniedz ritošā sastāva remonta pakalpojumus un nodrošina komercreisu servisu. AS “Pasažieru vilciens” ir dibināta 2001. gadā, 2023. gadā uzsākta pasažieru pārvadājumu modernizācija, ieviests jauns pasažieru apkalpošanas standarts un vilciena pasažieru pārvadājumu zīmols “Vivi”. 2023. gadā tika pārvadāti 17,1 miljons pasažieru, 98,36% reisu izpildot precīzi pēc vilcienu kursēšanas grafika. Uzņēmums nodarbina vairāk nekā 950 darbinieku.

Papildu informācijai:

Edgars Butāns

“Vivi” Komunikācijas un mārketinga daļas vadītājs

AS “Pasažieru vilciens”

Mob. tālr. nr. 29837421

E-pasta adrese: edgars.butans@vivi.lv